proxectonos/corpus_dominio_legal_administrativo_tmp huggingface dataset:
16/11/2020 | Administración LocalMunicipal
A Baña
Segunda modificación da Ordenanza do prezo público P. A. I.

2.ª modificación Ordenanza prezo público P. A. I. Anuncio de aprobación inicial de 2.ª modificación da ordenanza EXPEDIENTE: 2020/G014/000001.2.ª modificación da Ordenanza reguladora do prezo público pola prestación do servizo do Punto de Atención á Infancia do Concello da Baña. Para os efectos do artigo 49 da Lei 7/1985, do 2 de abril, reguladora das bases do réxime local, exponse ao público o acordo provisional sobre a 2.ª modificación da Ordenanza reguladora do prezo público pola prestación do servizo do Punto de Atención á Infancia do Concello da Baña. O citado acordo adoptouse polo Pleno municipal, na sesión que tivo lugar o 28/10/2020. Os interesados poderán examinar o expediente na Secretaría-Intervención do Concello e presentar as reclamacións que estimen oportunas contra a súa aprobación segundo as normas seguintes: a) Prazo de exposición pública e de presentación de reclamacións: 30 días hábiles, que computarán a partir do seguinte ao da publicación deste anuncio no Boletín Oficial da Provincia da Coruña. b) Oficina de presentación: Rexistro municipal do Concello. c) Órgano ante o que presentar as reclamacións: o Pleno municipal. Así mesmo, estará a disposición dos interesados na sede electrónica do Concello (https://sede.concellodabana. gal). A Baña, 11 de novembro de 2020. José Antonio Pereira Gil Alcalde
16/11/2020 | Administración LocalMunicipal
Lousame
Publicación de anuncio sobre “Resolución convocatoria axudas a través de incentivos a alumnos traballadores do Obradoiro de Emprego Lousame-Noia 2020”

RESOLUCIÓN CONVOCATORIA DE AXUDAS A TRAVÉS DE INCENTIVOS Á CONTRATACIÓN TEMPORAL POR CONTA ALLEA A FAVOR DOS ALUMNOS/TRABALLADORES DO “OBRADOIRO DUAL DE EMPREGO LOUSAME-NOIA 2019” Dona Teresa Villaverde Pais, alcaldesa do concello de Lousame, en virtude do disposto no artigo 10 das bases de convocatoria de axudas a través de incentivos á contratación temporal por conta allea a favor dos alumnos traballadores do obradoiro Dual de Emprego Lousame-Noia 2019 e unha vez revisadas as solicitudes presentadas, RESOLVO: Propoñer como beneficiarios, as empresas seguintes: Servicio de Formación Galego e Salvamento, S. L., con CIF B70255260 (1-3 alumnos/traballadores), e Comunidade de Montes de Baroña, con CIF 15298516 (1 alumno traballador). As entidades propostas dispoñen dun prazo de dez días para a súa aceptación; transcorrido o cal, sen que se produza manifestación expresa, entederase tácitamente aceptada. A xustificación e pago e as obrigas das entidades beneficiarias son as recollidas respectivamente nos artigos 6 e 7 das bases publicadas o 18 de setembro de 2020 (BOP 155). Lousame, 11 de novembro de 2020. A alcaldesa D.ª Teresa Villaverde Pais
16/11/2020 | Administración LocalMunicipal
A Capela
Aprobación do padrón fiscal de outubro 2020 das taxas do SAF. Anuncio de cobranza e notificación colectiva de liquidacións

EDICTO DE NOTIFICACIÓN COLECTIVA DE LIQUIDACIÓNS E ANUNCIO DE COBRANZA Aprobados por Resolución desta Alcaldía n.º 2020-0407, ditada con data 11 de novembro, o padrón e listas cobratorias das taxas do Servizo de Axuda no Fogar, referidos todos eles ao mes de outubro do exercicio 2020, a efectos tanto da súa notificación colectiva, nos termos que se deducen do artigo 102.3 da Lei 58/2003, do 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía-Presidencia no prazo dun mes, a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. De conformidade co establecido no artigo 62.3 da Lei 58/2003, do 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas do Servizo de Axuda no Fogar correspondentes ao mes de outubro do exercicio 2020, en: Localidade: A Capela Oficina de Recadación: Casa do Concello Horario: de 8.00 a 14.00 horas Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, do 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 11 de novembro de 2020. O alcalde Manuel Meizoso López
16/11/2020 | Administración LocalMunicipal
Mesía
Anuncio aprobación padrón da auga, saneamento e canon da auga do 3º trimestre do 2020

En data 11 de novembro de 2020 o Sr. alcalde ditou o decreto nº 369/2020 que literalmente se transcribe: “Visto o Padrón fiscal da taxa polo servizo de abastecemento de auga, saneamento e canon de auga correspondente ao 3º trimestre do 2020, de conformidade co artigo 21.1 s) da Lei 7/1985, de 2 abril, resolvo: Primeiro.- Aprobar o Padrón das taxas polo servizo de abastecemento de auga, saneamento e canon da auga correspondente ao terceiro trimestre de 2020. Segundo.- Expor ó público todos os datos incorporados ó Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro.- Establecer o período de cobramento en período voluntario, que abranguerá dende o 1 de decembro de 2020 ó 1 de febreiro de 2021. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria. Cuarto.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do Padrón. Quinto.- Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso - administrativo ante o Xulgado do Contencioso - Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso - administrativa. Tamén se poderá interpor calquera outro recurso que se estime conveniente.” En Mesía, a 11 de novembro de 2020. O alcalde – presidente, D. Mariano Iglesias Castro.
16/11/2020 | Administración LocalMunicipal
Oleiros
Urbanismo
Corrección de erro ordenanza municipal reguladora de plantación e tallas das masas forestais, conservación e fomento de especies autóctonas

Vista a ordenanza municipal reguladora de plantación e tallas das masas forestais, conservación e fomento de especies autóctonas, aprobada polo concello pleno en sesión ordinaria do 29 de outubro de 2020 e publicada no BOP Nº 190 do 10 de novembro de 2020, apréciase un erro material no artigo 39 relativo ás sancións. Faise constar que, Onde di: c) Por infraccións moi graves, multa de 1.5001 a 3.000€. Debe dicir: c) Por infraccións moi graves, multa de 1.501 a 3.000€. Oleiros, 11 de novembro de 2020 A 1ª Tenente de Alcalde, Concelleira Delegada de Urbanismo Asdo.: Mª José Varela Neira
16/11/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.723535. Supermercado. Concello de Vimianzo

Joalper, S. L., solicita de Augas de Galicia por atoparse nas marxes do río Vimianzo, a autorización de obras, na parcela de referencia catastral 7235514MH9773N0001EJ, no lugar de rúa Trasariz nº 59-61, parroquia de Vimianzo (San Vicenzo), Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72535. As obras solicitadas consisten na execución do proxecto de: ”Acondicionamento de local destinado a supermercado de alimentación”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de novembro de 2020 O xefe do servizo territorial Néstor Rodríguez Arias (sinatura dixital ao marxe)
16/11/2020 | Administración LocalMunicipal
Muxía
Aprobación definitiva do expediente de modificación de crédito 16/2020 mediante crédito extraordinario e suplemento de crédito

ANUNCIO Elevación automática a definitivo do acordo de aprobación inicial do expediente de modificación de crédito 16/2020 mediante crédito extraordinario e suplemento de crédito Rematado o prazo de exposición ao público do acordo plenario de modificación n.º 10/2020 do orzamento da Corporación para o ano 2020, mediante crédito extraordinario e suplemento de crédito, sen presentarse reclamacións, enténdese elevado a definitivo, conforme ao disposto no artigo 177.2 en relación co 169.1 do Real Decreto Lexislativo 2/2004, do 5 de marzo, e 38.2 en relación 20.1 do Real decreto 500/90, do 20 de abril, polo que se aproba o Regulamento orzamentario. En cumprimento do artigo 169 da citada lei faise público o resumo por capítulos do estado de ingresos e de gastos trala aprobación do devandito expediente. ESTADO DE GASTOS ESTADO DE INGRESOS Conforme ao artigo 171 en relación co 177 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Muxía, 11 de novembro de 2020. O alcalde Santaigo M. Toba Campaña
16/11/2020 | Administración LocalMunicipal
A Coruña
Persoal
Anuncio da convocatoria do proceso selectivo para a elaboración de listas co obxecto de proceder á cobertura con carácter interino de prazas de arquitecto/a

Servizo de Persoal ANUNCIO Convocatoria dun proceso de selección para a elaboración de listas para a cobertura con carácter interino, de prazas de arquitecto/a, nos distintos supostos regulados no art.10.1 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 10 de novembro de 2020, convócase un proceso selectivo para a elaboración de listas co obxecto de proceder á cobertura de prazas de arquitecto, en calquera dos supostos regulados no art.10.1 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. Os aspirantes deberán estar en posesión do título de Arquitecto ou, o título que habilite para o exercicio desta profesión regulada, segundo establecen as directivas comunitarias, ao finalizar o prazo de presentación de instancias. O prazo de presentación de solicitudes é de DEZ DÍAS HÁBILES, contados desde o día seguinte ao da publicación deste anuncio no Boletín Oficial da Provincia (BOP). As bases desta convocatoria están a disposición dos interesados na páxina web do Concello da Coruña (www.coruna.es) na pestana “Concello” opción “Selección de Persoal”. A Coruña, 11 de novembro de 2020. LA JUNTA DE GOBIERNO LOCAL, P. D. (03/07/2019) O director de Economía, Facenda e Réxime Interior Manuel Ángel Jove Losada
16/11/2020 | Administración LocalMunicipal
Vimianzo
Anuncio de aprobación da bolsa de emprego para a contratación de persoal técnico en xestión cultural para o concello de Vimianzo. Exp.2020/E001/000012

Por Resolución da Alcaldía núm.693/2020, de data 16/07/2020, aprobáronse as bases para a selección para a provisión dun posto de técnico en xestión cultural e elaboración dunha bolsa de emprego; así como a Resolución da Alcaldía núm.736/2020, de data 29/07/2020, pola que se rectifican as bases do proceso de selección, como funcionario/a interino/a. Por Resolución da Alcaldía núm.1150/2020, de data 09/11/2020, aprobouse a bolsa de emprego, de conformidade coa puntuación acadada, que está composta polas seguintes persoas (identificadas polo seu DNI): A presente bolsa ten un período de vixencia de tres anos dende a súa publicación no Boletín Oficial da Provincia da Coruña. O que se fai público aos efectos oportunos. En Vimianzo, 10 de novembro de 2020 A alcaldesa, Mónica Rodríguez Ordóñez
16/11/2020 | Administración LocalMunicipal
A Laracha
Aprobación inicial de crédito extraordinario-suplemento de crédito 02/2020

EDICTO O Pleno do Concello, en sesión extraordinaria de data 12 de novembro de 2020, aprobou inicialmente o expediente de crédito extraordinario-suplemento de crédito número 02 de 2020, por importe total de 719.069,69 euros. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. A Laracha, 12 de novembro de 2020. O alcalde da Laracha, Luis Homero Berguño Tisalema
16/11/2020 | Administración LocalMunicipal
Ares
Edicto convocatoria-bases para a selección de xuíz de paz substituto do Xulgado de Ares

EDICTO CONVOCATORIA-BASES PARA A SELECCIÓN DE XUÍZ DE PAZ SUSTITUTO DO XULGADO DE ARES Obxecto O obxecto das presentes bases é a selección de xuíz de paz substituto do Xulgado de Paz de Ares. Requisitos dos aspirantes Os requisitos que han de cumprir os interesados son os que a vixente Lei Orgánica 6/1985, do 1 de xullo, do Poder Xudicial, prevé para o ingreso na carreira xudicial, excepto dos derivados da xubilación por idade, sempre que esta non supoña impedimento físico ou psíquico para o cargo. Estes requisitos son:  1.º.–Ser español.  2.º.–Ser maior de idade.  3.º.–Non estar incluído en ningunha das causas de incapacidade que establece o art.303 da Lei Orgánica.6/1985, do 1 de xullo, do Poder Xudicial, que literalmente di: “Están incapacitados para o ingreso na carreira xudicial os impedidos fisicamente ou psiquicamente para a función xudicial, os condenados por delito doloso mentres non obtivesen a rehabilitación; os procesados ou inculpados por delito doloso mentres non sexan absoltos ou se dite sentenza de sobresemento, e os que non estean no exercicio pleno dos seus dereitos civís.” Presentación de solicitudes As solicitudes presentaranse no rexistro de entrada de documentos do Concello de Ares no prazo de quince días, contados desde o seguinte ó da publicación do anuncio no Boletín Oficial da Provincia. Á solicitude, que se facilitará nas oficinas do Concello, xuntaráselle a seguinte documentación: 1.º) Certificado de nacemento ou fotocopia compulsada do D. N. I.2.º) Certificación expedida polo Rexistro Central de Penados e Rebeldes e declaración complementaria á que fai referencia o artigo 2 da Lei 68/1980, do 1 de dicembro, sobre expedición de certificacións e informes sobre conducta ciudadana, no punto 1 a) referente a “se se atopa inculpado ou procesado”. 3.º) Xustificación dos méritos que manifeste o solicitante así como profesión do aspirante. Elección e nomeamento O Pleno do Concello de Ares acordará a elección de xuíz de paz substituto mediante acordo adoptado co voto favorable da maioría absoluta dos seus membros entre as persoas que o solicitaron e reúnan os requisitos legais. No caso de non presentarse solicitudes, o Pleno elixirá libremente. O candidato proposto polo Concello será nomeado xuíz de paz substituto pola Sala de Goberno do Tribunal Superior de Xustiza para un período de catro anos. Ares, a dez de novembro de 2020. O alcalde Asdo.: Julio Ignacio Iglesias Redondo
16/11/2020 | Administración LocalMancomunidades
Mancomunidade de Concellos da Comarca de Ferrol
Anuncio de aprobación inicial do Orzamento Xeral da Mancomunidade 2021

O Pleno da Corporación da Mancomunidade de Concellos da Comarca de Ferrol, na sesión celebrada o día 09 de novembro do 2020, aprobou a proposta inicial do Orzamento Xeral do ano 2021. Consonte o establecido nos artigos 177.2 e 169.1 do texto refundido da Lei reguladora das facendas locais, aprobado no RDL 2/2004, de 5 de marzo, exponse ao público o expediente polo prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, para que se poidan presenta-las reclamacións que se consideren oportunas, que se dirixirán ao Presidente da Mancomunidade de Concellos da Comarca de Ferrol. No suposto de que non se presenten reclamacións, considerarase aprobado definitivamente o Orzamento Xeral do exercicio 2021. O expediente poderá consultarse na sede da Mancomunidade, Praza de Armas s/n, Ferrol, ou ben no taboleiro de anuncios da web da Mancomunidade en www.comarcaferrolterra.es Ferrol, 10 de outubro do 2020, O Presidente, Ángel Manuel Mato Escalona
16/11/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72594. Peche de parcela. Concello de Zas

Dolores Clara Peño Olazarri, solicita de Augas de Galicia por atoparse nas marxes do río s/d, a autorización de obras, no polígono 508, parcela 283, no lugar de Pedra Maior, parroquia de Carreira (Santiago), Concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72594 As obras solicitadas consisten no peche perimetral de parcela mediante muro de formigón de 0,50 m de alto, postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de novembro de 2020 O xefe do servizo territorial Néstor Rodríguez Arias (sinatura dixital ao marxe)
16/11/2020 | Administración LocalMunicipal
Oleiros
Área Económica
Aprobacion de padróns da taxa sumidoiro, prestacións patrimoniais pola prestación dos servizos de abastecemento de auga e tratamento e depuración de augas residuais e canon da Xunta de Galicia do 3.º trimestre de 2020 dos inmobles sitos en zona “B”

ANUNCIO Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia correspondentes ao tercer trimestre do 2020 relativo ós inmobles sitos na zona “B” (parroquias de Oleiros, Perillo, Maianca, Serantes, Dexo e urbanización Os Regos). ÓRGANO E DATA DE APROBACIÓN: resolución da 1.ª tenente de alcalde-delegada de Economía e Facenda n.º 2020004585, de data 6 de novembro do 2020. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3. Oleiros). Prazo de quince días, contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: do 1 de novembro do 2020 ao 31 de decembro do 2020. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola Consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE PRESTACIÓN PATRIMONIAL DA AUGA E TAXA DE SUMIDOIRO: recurso de reposición ante esta Alcaldía no prazo DUN MES, contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES, contado dende o día seguinte ó remate da exposición ó público do padrón. Oleiros, a 6 de novembro do 2020. A 1.ª Tte. alcalde-delegada de Economía e Facenda Asdo.: M.ª José Johan Javier Pache San Victoriano
16/11/2020 | Administración LocalMunicipal
Ames
Aprobación definitiva do suplemento de crédito 1/2020 por importe de 666.310,52 euros

En sesión plenaria extraordinaria do 15 de outubro de 2020 acordouse a aprobación inicial do expediente 1/2020, na modalidade de suplemento de crédito, por importe de 666.310,52 euros. Durante o prazo de exposición pública de quince días hábiles (Boletín Oficial da Provincia núm.177 de 22 de setembro de 2020) non se presentou ningunha reclamación, polo que o acordo de aprobación inicial quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Contra o presente acordo interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Ames, 13 de novembro do 2020 O alcalde José M. Miñones Conde
16/11/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72538. Vivenda. Concello de Cambre

Zinoviy Vie Timchenko, solicita de Augas de Galicia por atoparse nas marxes do río da Brexa, a autorización de obras, na parcela de referencia catastral 6417903NH5961N, no lugar de Ribeiriña, parroquia de Bribes (San Cibrán), Concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72538. As obras solicitadas consisten na construción dunha vivenda unifamiliar composta de planta sotano, baixa e primeira e obras de urbanización. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de novembro de 2020 O xefe do servizo territorial Néstor Rodríguez Arias (sinatura dixital ao marxe)
16/11/2020 | Administración LocalMunicipal
Betanzos
Exposición pública da conta xeral do Concello de Betanzos correspondente ao exercicio 2019

EXPOSICIÓN PÚBLICA DA CONTA XERAL DO CONCELLO DE BETANZOS CORRESPONDENTE AO EXERCICIO 2019 En cumprimento de canto dispón o artigo 212 do Texto refundido da Lei reguladora das Facendas Locais aprobado por Real decreto lexislativo 2/2004, do 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2019, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Betanzos, 11 de novembro de 2020. A alcaldesa María Barral Varela
16/11/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69769. Galpón. Concello de Carral

Isidro Enrique Guayta Wittig, solicita de Augas de Galicia por atoparse nas marxes do río s/d, a autorización de obras, no polígono 9, parcela 383, no lugar de O Coto, parroquia de Cañás (Santa Baia), Concello de Carral (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69769. As obras solicitadas consisten na construción dun galpón, cunhas dimensións de 10,00 x 2,00 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carral ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de novembro de 2020 O xefe do servizo territorial Néstor Rodríguez Arias (sinatura dixital ao marxe)
27/11/2020 | Administración LocalMunicipal
Mugardos
Aprobación inicial do expediente de modificación de créditos MC 12/2020

EDICTO O Pleno do Concello, en sesión ordinaria de data 25 de novembro de 2020, aprobou inicialmente o expediente de modificación de créditos MC 12/2020, de créditos extraordinarios e suplementos de crédito, financiados con cargo ao remanente líquido de tesourería para gastos xerais. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse dita modificación resumida por capítulos no BOP e no taboleiro de anuncios do Concello. Mugardos, 26 de novembro de 2020. O alcalde Juan Domingo de Deus Fonticoba
27/11/2020 | Administración LocalMunicipal
Mesía
Aprobación inicial de expediente de transferencia de crédito TC 06/2020

O Pleno municipal, en sesión celebrada o día 26 de novembro de 2020, acordou aprobar inicialmente o expediente de transferencia de créditos TC 06/2020, e abrir un prazo de información pública de quince días hábiles, contados a partir do seguinte ó da publicación deste anuncio no Boletín Oficial da Provincia, a efectos de que os interesados poidan examinar o expediente e presentar reclamacións ou suxestións ante o Pleno, de conformidade co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais. Se finalizado o prazo de exposición ao público non se presentasen reclamacións, considerarase aprobado definitivamente o expediente. Mesía, 26 de novembro de 2020. O alcalde Asdo.: Mariano Iglesias Castro
27/11/2020 | Administración LocalMunicipal
Touro
Publicación da relación de postos de traballo

Habendo quedado aprobada definitivamente a relación de postos de traballo do Concello de Touro, segundo acordo do Pleno de data 23 de novembro de 2020, e de conformidade co establecido no artigo 202.3 da Lei 2/2015, do emprego público de Galicia, publícase a mencionada relación ós efectos legais correspondentes: L: Posto reservado a persoal laboral F: Posto reservado a persoal funcionario E: Posto reservado a persoal eventual A. X.: Escala de Administración xeral A. E: Escala de Administración especial H. N: Escalas de habilitación Nacional Segundo Convenio: No caso do persoal laboral, segundo convenio de aplicación. C: concurso L: libre designación R. N: Posto reservado a persoas con nacionalidade española U. E.: Unión Europea Recóllese a titulación mínima esixida Recoméndase a súa determinación con carácter previo á provisión dos postos A. L.: Posto reservado a empregados propios da administración local A. E.: Posto reservado a funcionarios con habilitación de carácter estatal Especial dispoñibilidade e dedicación: Sinala os postos que, polas súas características, recoméndase teñan total dispoñibilidade e dedicación. Total incompatibilidade: Sinala os postos que, polas súas características, recoméndase teñan total incompatibilidade. A funcionarizar: Recoméndase a funcionarización dos postos sinalados. Xornada a tempo parcial: Sinala os postos que non prestarán servizo a xornada completa. A estrutura retributiva fixada e contemplada na RPT para o persoal laboral se caracteriza pola homologación co sistema retributivo do persoal funcionario; polo que a partires da aplicación da RPT o sistema salarial do persoal laboral estará composto polas retribucións básicas (soldo e trienios), na contía que fixa a correspondente Lei de Presupostos Xerais do Estado e de conformidade cos grupos profesionais de pertenza, e polas retribucións complementarias nas contías determinadas pola RPT. Deste xeito, para os postos contemplados para o persoal laboral, estableceuse o sistema de equivalencia recollido na seguinte táboa: Touro, 24 de novembro de 2020 O Alcalde, Asdo. Ignacio Codesido Barreiro.
27/11/2020 | Administración LocalMunicipal
Laxe
Aprobación definitiva MC 20/20

Quedando definitivamente aprobado o expediente de modificación de créditos número 20/20, na modalidade por transferencia de crédito, ao vixente orzamento municipal de gastos, aprobado inicialmente polo Pleno da Corporación en sesión celebrada o día 27 de outubro de 2020, en cumprimento ao disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, faise público que dito expediente ascende á contía de once mil cincocentos sesenta e tres con cincoenta euros (11.563,50 euros), e, tendo en conta a presente modificación, o resume por capítulos dos estados de ingresos e de gastos queda, neste momento, da seguinte forma: ESTADO DE INGRESOS ESTADO DE GASTOS Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpoñer directamente un recurso contencioso-administrativo, na forma e prazos establecidos na Lei 29/1998, do 13 de xullo, reguladora da dita xurisdición. Sen prexuízo disto, e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. O que se fai público para xeral coñecemento e efectos. Laxe, a 24 de novembro de 2020. O alcalde-presidente José Luis Pérez Añón
27/11/2020 | Administración LocalMunicipal
Cerceda
Intervención
Aprobación inicial da modificación orzamentaria 21/2020. Suplemento de crédito

Asunto: aprobación inicial do expediente de modificación de créditos 21/2020, por suplemento de crédito O Pleno da Corporación, en sesión extraordinaria celebrada o día 23/11/2020, aprobou inicialmente o expediente de modificación de créditos 21/2020, na modalidade de suplemento de crédito, por importe de 275.158,70 €. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles, a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Cerceda, 23 de novembro de 2020. Juan Manuel Rodríguez García Alcalde do Concello de Cerceda
27/11/2020 | Administración LocalMunicipal
Arzúa
Aprobación plan económico financeiro 2020-2021

Aprobándose un plan económico financeiro horizonte 2020-2021 no pleno ordinario celebrado o 27.08.2020, detectados erros materiais no documento, rectifícase o acordo inicialmente adoptado no pleno ordinario celebrado en data 29.10.2020. O Congreso dos Deputados en data 20 de outubro de 2020, previo acordo do Consello de Ministros do 6 de outubro de 2020 de suspension de regras fiscais no período 2020-2021, apreciou que en España estamos a sufrir unha pandemia, o que supón unha situación extraordinaria que conforme se establece no artigo 135.4 da Constitución Española e 11.3 da Lei Orgánica de Estabilidade Orzamentaria e sustentabilidade Financeira, permite a adopción do devandito acordo. O indicado determina, que quedan sen efecto os PEF aprobados para ese horizonte temporal pero iso non supón a renuncia á prudencia e responsabilidade na xestion financeira. En cumprimento do establecido no artigo 23.4 da Lei Orgánica 2/2012 do 27 de abril, de estabilidade orzamentaria e sustentabilidade financeira, e a pesar de que a situación extraordinaria que estamos a vivir, permita deixar sen efecto o mesmo, faise pública a aprobación do PEF para o seu xeral coñecemento, o cal estará a disposición dos interesados na sede electrónica desta Entidade Local, no portal de transparencia: [dirección https://sede.concellodearzua.com/ opencms/ gl/portal_transparencia/]. En Arzúa, 23 de novembro de 2020. O Alcalde José Luis García López
27/11/2020 | Administración LocalMunicipal
Cabanas
Aprobación inicial de expediente de modificación de crédito

ANUNCIO Aprobación inicial de expediente de modificación de crédito 28/2020 O Pleno da Corporación, en sesión ordinaria realizada en data 25 de novembro de 2020, aprobou inicialmente o expediente de modificación de créditos 28/2020, na modalidade de transferencia de crédito, por importe de corenta e cinco mil euros (45.000,00 €). No cumprimento do disposto no artigo 177, en relación co artigo 169 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, do 5 de marzo, sométese a información pública na Secretaría do Concello, polo prazo de quince días hábiles, con fin de que as persoas interesadas podan examinar o mesmo e presentar as reclamacións que consideren oportunas. Cabanas, 26 de novembro de 2020. O alcalde Carlos Ladra Brage
27/11/2020 | Administración LocalMunicipal
Narón
Secretaría
Anuncio do tribunal para a proposta de nomeamento de técnico de xestión

O Tribunal que xulgou o proceso selectivo para a provisión de 1 praza de Técnico de Xestión do Concello de Narón, promoción interna, propuxo o nomeamento do/a aspirante DNI XXXXXXXXX para ocupar a referida praza. Narón, 23 de novembro de 2.020 A Alcaldesa Marian Ferreiro Díaz
27/11/2020 | Administración LocalMunicipal
Oza-Cesuras
Devolución de aval da obra “Pavimentación de calles en las parroquias de Bandoxa, Rodeiro, Regueira, Cis, Mondoi e Cuíña”

ANUNCIO Transcorrido o prazo de garantía para a execución da obra denominada “PAVIMENTACIÓN DE CALLES EN LAS PARROQUIAS DE BANDOXA, RODEIRO, REGUEIRA, CIS, MONDOI E CUÍÑA”. E solicitada pola empresa contratista “CONSTRUCCIONES LÓPEZ CAO, S. L.” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 18 de novembro de 2020. O alcalde Asdo.: José Pablo González Cacheiro
27/11/2020 | Administración LocalMunicipal
Narón
Secretaría
Anuncio do tribunal para a proposta de nomeamento de 3 administrativos/as

O Tribunal que xulgou o proceso selectivo para a provisión de 3 prazas de Administrativo do Concello de Narón, promoción interna, propuxo o nomeamento dos/as aspirantes DNIs: XXXXXXXXX, XXXXXXXXX e XXXXXXXXX para ocupar as referidas prazas. Narón, 23 de novembro de 2.020 A Alcaldesa Marian Ferreiro Díaz
27/11/2020 | Administración LocalMunicipal
Oza-Cesuras
Devolución de aval da obra “Aglomerado de camiños en Callobre e Carraceda” do POS 2015

ANUNCIO Transcorrido o prazo de garantía para a execución da obra denominada “AGLOMERADO DE CAMIÑOS EN CALLOBRE E CARRACEDA. PARROQUIAS DE CUÍÑA E OZA. PLAN DE OBRAS E SERVIZOS. ANUALIDADE 2015”. E solicitada pola empresa contratista “CONSTRUCCIONES LÓPEZ CAO, S. L.” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 18 de novembro de 2020. O alcalde Asdo.: José Pablo González Cacheiro
27/11/2020 | Administración LocalMunicipal
Laxe
Aprobación definitiva MC 21/20

Quedando definitivamente aprobado o expediente de modificación de créditos número 21/20, na modalidade por transferencia de crédito, ao vixente orzamento municipal de gastos, aprobado inicialmente polo Pleno da Corporación en sesión celebrada o día 27 de outubro de 2020, en cumprimento ao disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, faise público que dito expediente ascende á contía de oito mil douscentos euros (8.200,00 euros), e, tendo en conta as modificacións de crédito números 20/20 e 21/20, o resume por capítulos dos estados de ingresos e de gastos queda, neste momento, da seguinte forma: ESTADO DE INGRESOS ESTADO DE GASTOS Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpoñer directamente un recurso contencioso-administrativo, na forma e prazos establecidos na Lei 29/1998, do 13 de xullo, reguladora da dita xurisdición. Sen prexuízo disto, e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. O que se fai público para xeral coñecemento e efectos. Laxe, a 24 de novembro de 2020. O alcalde-presidente José Luis Pérez Añón
27/11/2020 | Administración LocalMunicipal
Oza-Cesuras
Devolución do aval da obra “Aglomerado nas parroquias de Porzomillos, Rodeiro e Bandoxa”

ANUNCIO Transcorrido o prazo de garantía para a execución da obra denominada “AGLOMERADO NAS PARROQUIAS DE PORZOMILLOS, RODEIRO E BANDOXA”. E solicitada pola empresa contratista “CONSTRUCCIONES LÓPEZ CAO, S. L.” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 18 de novembro de 2020. O alcalde Asdo.: José Pablo González Cacheiro
27/11/2020 | Administración LocalMunicipal
Boiro
Acordo sobre creación da sede electrónica do Concello de Boiro

A Xunta de Goberno Local do Concello de Boiro na sesión do 29/11/2017 acordou ”A creación dunha nova sede electrónica, cuxo enderezo electrónico de referencia pase a ser https://boiro.sedelectronica. gal en lugar da existente “sede. boiro. org”” O citado acordo foi ratificado pola Corporación Municipal, na sesión plenaria extraordinaria realizada o 14 de decembro de 2017. O cal se fai público para xeral coñecemento. Boiro, 24 de novembro de 2020 José Ramón Romero García, alcalde Documento asinado dixitalmente
27/11/2020 | Administración LocalMunicipal
Ordes
Publicidade da sede e selo da sede electrónica do Concello de Ordes

Faise público que, con data 27/11/2018, a alcaldesa en funcións, Viridiana Lautaru Davies (Decreto delegación de competencias, de data 02/11/2018), ditou a resolución seguinte: RESOLUCIÓN N.º 711/2018 “ANTECEDENTES-FUNDAMENTOS XURÍDICOS: O Pleno do Concello, con data 26 de abril de 2012, acordou a creación da sede electrónica do Concello de Ordes, de titularidade municipal, cuxo enderezo electrónico de referencia sería: sede. concellodeordes. com. Con data 17 de novembro de 2018 caducaron os certificados de sede e selo da sede electrónica do Concello de Ordes. Considerando que o enderezo electrónico (URL) de referencia da páxina web municipal (www.concellodeordes.com) foi modificado para incorporar o nome do concello e o dominio. gal (www.ordes. gal), debe existir unha correspondencia co enderezo electrónico da sede electrónica. No uso das atribucións que me outorga a lexislación do réxime local, RESOLVO: 1. Modificar o enderezo electrónico de referencia da sede electrónica do Concello de Ordes, que pasará a ser: sede. ordes. gal.2. Dar traslado da presente resolución á Deputación Provincial a efectos de tramitar un novo certificado de sede e selo da sede electrónica do Concello de Ordes co novo enderezo electrónico de referencia.3. Dar conta ao Pleno na primeira sesión ordinaria que celebre a efectos do seu coñecemento”. En Ordes, 26-11-2020. O secretario Juan Luis González Iglesias
27/11/2020 | Administración LocalMunicipal
Narón
Secretaría
Anuncio do tribunal para a proposta de nomeamento de 2 auxiliares administrativos/as

A NUNCIO DE NOMEAMENTO DE 2 AUXILIARES ADMINISTRATIVOS DO CONCELLO DE NARÓN O Tribunal que xulgou o proceso selectivo para a provisión de 2 prazas de Auxiliar Administrativo do Concello de Narón, promoción interna, propuxo o nomeamento dos/as aspirantes DNIs XXXXXXXXX e XXXXXXXXX, para ocupar as referidas prazas. Narón, 23 de novembro de 2020. A alcaldesa Marian Ferreiro Díaz
27/11/2020 | Administración LocalMunicipal
A Pobra do Caramiñal
Aprobación dos padróns das taxas polo servizo de recolleita do lixo (2.º semestre) 2020, IAE 2020, altas IAE 2019 e taxas municipais 2020 que rexerán para o exercicio de 2020

E D I C T O Mediante a resolución da Alcaldía do 25 de novembro de 2020 aprobáronse os padróns das taxas polo servizo de recolleita do lixo (2.º semestre) 2020, IAE 2020, altas IAE 2019 e taxas municipais 2020 que rexerán para o exercicio de 2020. A cobranza dos ditos impostos e taxas realizarase nas dependencias da recadación municipal (rúa Gasset, 28) dende 1 de decembro de 2020 ata 31 de xaneiro de 2021. Polo presente edicto, de conformidade co disposto no artigo 102.3 da Lei 58/2003 xeral tributaria, notifícanse colectivamente as liquidacións destes impostos ou taxas e sométense á exposición pública os ditos padróns ou matrículas durante un mes, que se vai contar dende o inicio do período de cobranza voluntaria, nas dependencias da recadación municipal. Contra os actos de aprobación dos padróns ou matrículas e as liquidacións tributarias contidas nelas, as persoas interesadas poderán interpor un recurso de reposición ante o Sr. alcalde no prazo dun mes, que se contará dende o día seguinte ó día en que finalice o período de exposición pública, así como calquera outro que conveña ós seus intereses (art.14 do Real decreto lexislativo 2/2004, do 5 de marzo, polo cal se aproba o Texto refundido da Lei reguladora das facendas locais). A Pobra do Caramiñal, 25 de novembro de 2020. O alcalde Asdo.: José Luis Piñeiro García
27/11/2020 | Administración LocalMunicipal
Vedra
Secretaría-Intervención
Devolución de fianzas

Transcorrido o prazo de garantía da execución das seguintes obras: E solicitada pola empresa adxudicataria Obras y Viales de Galicia, S. L a devolución da fianza constituída, faise público para que no prazo de quince días poidan presentarse as reclamacións que se estimen pertinentes. Vedra, 24 de novembro de 2020 O Alcalde Asdo. Carlos Martínez Carillo
27/11/2020 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.4/2020 de aprobación polo Pleno

ANUNCIO A Corporación provincial, en sesión plenaria celebrada o día 30 de outubro de 2020, aprobou o expediente de modificación de créditos núm.4/2020, que se tramitan dentro do vixente orzamento xeral da Deputación Provincial. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito orzamento a nivel de capítulos, unha vez efectuada a oportuna modificación, quedando como se detalla: Orzamento xeral ordinario Estado de situación dos créditos definitivos no día de hoxe, unha vez incorporado o expediente de modificación de créditos núm.4/2020: O que se fai público para xeral coñecemento. A Coruña, 25 de novembro de 2020. O presidente O secretario xeral Valentín González Formoso José Luis Almau Supervía
27/11/2020 | Administración LocalMunicipal
Curtis
Aprobación definitiva da modificación das bases de execución do orzamento de 2020

O 30/09/2020 aprobouse inicialmente polo Pleno a segunda modificación da base 33.ª das bases de execución do orzamento de 2020. O expediente someteuse a exposición pública mediante a súa publicación no taboleiro de anuncios e no BOP núm.168, do 8/10/2020, sen que se presentase ningunha alegación. De acordo co artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais (TRLFL), o acordo inicial enténdese elevado a definitivo, sen necesidade dun novo acordo plenario. De acordo co artigo 169.3 TRLFL a aprobación definitiva publícase no BOP. Curtis, 23 de novembro de 2020. O alcalde Javier Fco. Caínzos Vázquez